text: Bassus.
  
  HAd ick een bequame tongh, Oft een keltjen
  dat wel songh; Om vreught te vermeeren, Jck sou met een
  socte tael, Als den fieren nachte- gael, Soecken Godt te
  eeren. Jck sou
  
  
  
  
  
  1.
  HAd ick een bequaeme tongh,
  Oft een keeltîen dat wel fongh,
  Om vreught te vermeeren:
  Jck sou met een foete tael
  Als de fieren Nachtergael,
  Soecken Godt te eeren.
  
  2.
  Want mijn liefde onbeschaemt
  Die mijn vierigh herte praemt,
  Doet my lustich singhen,
  Wie is doch die heeft de macht
  Om te weder-staen haer kracht,
  Wie kan haer bedwinghen?
  
  3.
  Let u mijne rouwe stem,
  Kindeken van Bedleem,
  Wilt dan haestigh slaepen:
  Want soo ghy wel kont verstaen
  Hierom ist het my ghedaen
  Dat ghy rust sond' raepen.
  
  4.
  Liefde doet my singhen dús,
  Sus mijn herteken, sus sús,
  Slaept mijn uyt-verkoren;
  Slaept ô Maeghdelijcke Vrucht
  Slaept die sonder pijn oft sucht
  Voor ons zijt gheboren.
  
  
  5.
  Sus dan ghy goeyliekens al,
  Die hier komen inden stal,
  Sus laet u niet hooren,
  Sus bid' ick en roert u niet,
  Soo Daer wat gheruchts gheschiet
  Den slaep is verlooren.
  
  6.
  Herders, Herderinnekens,
  Soete Godts vrindinnekens,
  Sult ghy konnen swijghen?
  Wordt het Jesuken ontwaeckt
  Door t'gheluyt dat ghylie maeckt
  Men salt u aentijghen.
  
  7.
  Haentîens die ons doet vermaen,
  Hoe des s'nachts de uren slaen,
  Siet u te vertrecken:
  Wilt niet krayen soo ghy pleeght,
  T'waer nu beter dat ghy sweeght:
  Ghy soud' t'Kindt ontwecken.
  
  8.
  Os en brult niet, moe, moe, moe;
  Houd' den muyl ghy Esel toe,
  Siet hier-op te passen:
  Grooten lobben schepers-hont
  Houd' u back-huys swyght terstont,
  Men mach hier niet bassen.
  
  
  9.
  Schaeptîens laet u bleeten staen
  Oft en komt niet naerder aen
  By dit lieve schaepken,
  Dat waeckt over Jsrael;
  Onsen Godt Emanuel,
  Breckt niet sijn kleyn slaepken.
  
  10.
  Jesu t'is nu al ghestilt
  Rust nu soetjens soo ghy wilt;
  Wilt u ooghskens luycken:
  Recht ghelijck de rooskens doen,
  Als de son verlaet het groen
  En gaet onder-duycken.
  
  11.
  Slaept dan, slaept onnoosel lam,
  Slaept ô blom van Jesse-stam,
  Slaept naer u behaeghen;
  Slaept die nu mijn siel verheught,
  Slaept des Maeghet hooghste vreught
  Die u heeft ghedraeghen.
  
  12.
  Slaept mijns liefdens vier en vlam,
  Slaept die my mijn hert ont-nam,
  Slaept die my doet rusten:
  Slaept des mensche hooghste goet,
  Slaept die d'Enghelen aendoet
  Eeuwighe wellusten.
  
  
  13.
  Engheltjens die ons aenbrochten
  Het gheluck van desen nacht,
  Komt wat neder vlieghen:
  Stelt u by het soetste Kint
  Dat mijn siel soo seer bemint
  Komt helpt my dat wieghen.
  FINIS.